હાલના ‘હસુગિ’એ વર્ષો પહેલાં (ગિરીશ પરીખ નામથી) ‘અભિનેત્રી’ નામનું એકાંકી પ્રહસન (નાટક) લખ્યું હતું. એ નાટકથી આ બે વિભાગો શરૂ કરું છું. હાથે લખેલા એ નાટકના ત્રણ ચાર ડ્રાફ્ટ સચવાયા છે. એમાંના એક ડ્રાફ્ટથી શરૂઆત કરું છું. આ ડ્રાફ્ટના બધા ભાગ પોસ્ટ થઈ જાય પછી બીજા ડ્રાફ્ટોનો અભ્યાસ કરી પોસ્ટ થયેલાં લખાણોમાં યોગ્ય સુધારા વધારા વગેરે કરવાની ઇચ્છા છે. (આ ડ્રાફ્ટ કોમ્પ્યુટરમાં એન્ટર કરતી વખતે પણ મઠારવાનું કામ તો ચાલુ જ રહેશે.)